Gu Jiegang

Gu Jiegang (, født 1893 i Suzhou i provinsen Jiangsu i Kina, død 1980) var en kinesisk historiker som er best kjent for syvbindsverket Gushi Bian (《古史辨》, eller Debatter om oldtidshistorien).  Han var en ledende kraft i Yigupai (som betvilte oldtidens historiekronikørers pålitelighet).

Gu studerte ved Pekinguniversitetet fra 1913 til 1920.

Gu har skrevet flere viktige verker om kinesisk folklore, blant annet folkesanger. Et tidlig viktig verk var om folkesanger i regionen Wu, altså hans egne hjemtrakter. Fra 1926 virket han ved Sun Yatsen-universitetet i Guangzhou, der han blant annet forsket på legenden om Meng Jiangnü. 

 Litteratur 
 Richter, Ursula Richter, 'Obituary: Gu Jiegang (1893–1980)', The Journal of Asian Studies, Vol. 41, No. 2. (Feb., 1982), pp. 441–442.
 Schneider, Laurence A. Ku Chieh-kang and China’s New History: Nationalism and the Quest for Alternative Traditions. Berkeley: University of California Press, 1971.

Kategori:Personer fra Suzhou
Kategori:Kinesiske historikere
Kategori:Kinesiske sinologer
Kategori:Folklorister
Kategori:Kinesisk historiografi